Ірына Кадзюкова: Зараз мы пачалі новую карціну. Я прыдумала цыкл фільмаў для дзяўчынак. Гэта казкі пра каханне. Мне падаецца гэта ўдалай задумай. У кожнай вельмі дарослай цёцечцы яшчэ сядзіць былая дзяўчынка. А цыкл дае магчымасць зрабіць фільмы і для маленькіх, і для крыху старэйшых, і для падлеткаў. Гэтая ідэя для розных узростаў, гэта закінуты пласт, для іх вельмі трэба штосьці рабіць і штосьці паказваць. Да таго ж потым маленькія дзяўчынкі падрастаюць, больш за тое, у іх нараджаюцца свае дзяўчынкі. Зараз мы робім казку “Фініст ясны сокал”, гэта адна з самых таямнічых жаночых казак, што існуюць, а жаночых казак увогуле вельмі няшмат. Гэтую карціну мы павінны скончыць 2 траўня. Але ў нашых цяперашніх умовах страшна пра гэта нават думаць.